Az általános kivételek lehetővé teszik a laboratóriumi szintű kutatást, a referenciamintaként történő felhasználást, valamint a termékekben és árucikkekben nem szándékosan, elenyésző mennyiségben előforduló szennyező anyagokat. A vonatkozó kötelezettség hatálybalépésének napját megelőzően gyártott vagy használatba került árucikkekben előforduló POP anyagok szintén kivétel tárgyát képezik, feltéve, hogy a Részes Felek tájékoztatják a Stockholmi Egyezmény Titkárságát a felhasználásról, és nemzeti hulladékgazdálkodási tervet nyújtanak be az ilyen árucikkek vonatkozásában.

A Stockholmi Egyezmény A. mellékletében foglalt listán jelenleg 22 olyan vegyi anyag szerepel, amelyek – néhány általános, illetve speciális kivétel mellett – gyártási és felhasználási tilalom alatt állnak. Ezenfelül szigorú korlátozás alá esik a DDT – számos fejlődő országban jelenleg is alkalmazott növényvédő szer – gyártása és használata, a Stockholmi Egyezmény B. mellékletében meghatározottak szerint. Kivételek és elfogadhatónak tekintett felhasználási módok is érvényben vannak a PFOS és sói, valamint a PFOSF vonatkozásában.

A POP anyagok olyan vegyi anyagok, amelyek a környezetben tartósan megmaradnak, biológiailag felhalmozódnak, és súlyosan káros hatásaik miatt veszélyt jelenthetnek az emberi egészségre és a környezetre. Ezek a szennyező anyagok az országhatárokon át, eredetük helyétől távolra terjednek, és olyan régiókban is felhalmozódnak, ahol soha nem használták vagy bocsátották ki őket. A POP anyagok a Földön mindenütt veszélyt jelentenek a környezetre és az emberi egészségre, így például az Északi-sarkvidék, a balti térség és az Alpok vidéke is az EU POP-elnyelő helyei. Szükségesnek bizonyult a nemzetközi fellépés az ilyen anyagok gyártásának, felhasználásának és kibocsátásának csökkentése és kiküszöbölése érdekében. Az 1. táblázat tartalmazza a POP anyagokra vonatkozó nemzetközi okmányokban tárgyalt anyagok felsorolását.

Az első európai intézkedési terv kidolgozására 2007-ben került sor, „Közösségi intézkedési terv” címmel (SEC (2007) 341) . Az intézkedési tervet a későbbiekben „Uniós intézkedési tervvel” aktualizálták 2014-ben (COM (2014) 306 final). A második intézkedési terv felülvizsgálata és aktualizálása azért vált szükségessé, hogy megvizsgálják 1. újabb, tartósan megmaradó szerves szennyező anyagok felvételét a Stockholmi Egyezménybe, valamint 2. a területen bekövetkezett műszaki fejlődést és a jogszabályi környezet változását.

c) felülvizsgálni és, ahol alkalmazható, naprakész állapotba hozni végrehajtási tervét rendszeres időközönként és a Részes Felek konferenciájának döntésével meghatározott módon.

A C. mellékletben felsorolt, nem szándékosan előállított melléktermékek (dioxinok, furánok, poliklórozott bifenilek, pentaklór-benzol, hexaklór‐benzol, 2016 decemberétől pedig a poliklórozott naftalinok) kibocsátását folyamatosan a lehető legalacsonyabb szintre kell csökkenteni, a végső célkitűzés pedig – lehetőség szerint – a kibocsátás teljes kiküszöbölése. A C. melléklet szerint a Részes Felek a Stockholmi Egyezmény C. mellékletének II. és III. részében meghatározott főbb szennyezőforrás-kategóriákon belüli új források tekintetében kötelesek ösztönözni és intézkedési terveikkel összhangban megkövetelni az elérhető legjobb technikák alkalmazását.

A Stockholmi Egyezmény előirányozza továbbá a POP anyagokból álló vagy azokat tartalmazó készletek azonosítását és biztonságos kezelését. A POP anyagokat tartalmazó, ilyen anyagokból álló, illetve ilyen anyagokkal szennyezett hulladékot olyan módon kell ártalmatlanítani, hogy annak POP-tartalma megsemmisüljön, vagy visszafordíthatatlan módon átalakuljon úgy, hogy ne mutassa a POP anyagok jellemzőit. Amikor ez környezetvédelmi szempontból nem előnyös, vagy a POP-tartalom alacsony, a hulladékot más környezetbarát módon kell ártalmatlanítani. Kifejezetten tilosak az olyan ártalmatlanítási műveletek, amelyek a POP anyagok visszanyeréséhez vagy újrafelhasználásához vezethetnek. A hulladékok szállítását illetően figyelembe kell venni a vonatkozó nemzetközi szabályokat, előírásokat és iránymutatásokat, így a veszélyes hulladékok országhatárokat átlépő szállításának ellenőrzéséről és ártalmatlanításáról szóló, 1989. évi bázeli egyezményt.

1. Táblázat: A nemzetközi szinten szabályozott POP anyagok áttekintése;

A Stockholmi Egyezménybe 2009 óta felvett új POP anyagokat szürke színnel jelöltük

Anyag CAS-szám Szerepel a Stockholmi Egyezményben Szerepel az ENSZ EGB-jegyzőkönyvben Szerepel az uniós rendeletben Szándékosan előállított POP anyagok Aldrin 309-00-2 A. melléklet igen igen Klórdán 57-74-9 A. melléklet igen igen Klórdekon 143-50-0 A. melléklet igen igen Dieldrin 60-57-1 A. melléklet igen igen Endoszulfán 959-98-8

33213-65-9

115-29-7

1031-07-8 A. melléklet nem igen Endrin 72-20-8 A. melléklet igen igen Heptaklór 76-44-8 A. melléklet igen igen Hexabróm-bifenil (HBB) 36355-01-8 A. melléklet igen igen Hexabróm-ciklododekán (HBCDD) 25637-99-4 3194-55-6 A. melléklet nem igen Hexabrómdifenil-éter és heptabrómdifenil-éter 68631-49-2

207122-15-4

446255-22-7

207122-16-5

és mások A. melléklet igen igen igen Hexaklór-benzol (HCB) 118-74-1 A. melléklet igen igen Alfa-hexaklór-ciklohexán* 319-84-6 A. melléklet igen: Hexaklór-ciklohexánok (HCH); CAS-szám: 608-73-1 ), többek között lindán (CAS: 58-89-9) Igen (a lindánban található összes izomer, köztük a gamma-HCH) Béta-hexaklór-ciklohexán* 319-85-7 A. melléklet Lindán* 58-89-9 A. melléklet Mirex 2385-85-5 A. melléklet igen igen Pentaklór-benzol 608-93-5 A. melléklet igen igen Pentaklór-fenol (PCP) 87-86-5 A. melléklet nem nem Poliklórozott bifenilek (PCB) minden PCB és keverékeik más CAS-számmal rendelkeznek A. melléklet igen igen Tetrabrómdifenil-éter és pentabrómdifenil-éter 5436-43-1

60348-60-9

és mások A. melléklet igen igen igen Toxafén 8001-35-2 A. melléklet igen igen DDT 50-29-3 B. melléklet igen igen Perfluoroktán-szulfonsav és sói, valamint perfluoroktán-szulfonil-fluorid (PFOS) 1763-23-1 s,

307-35-7,

és mások B. melléklet igen igen Rövidláncú klórozott paraffinok (SCCP) 85535-84-8 felülvizsgálat alatt igen igen Hexaklór-butadién (HCBD) 87-68-3 A. melléklet igen igen Poliklórozott naftalinok (PCN) minden PCN és keverékeik más CAS-számmal rendelkeznek A. melléklet igen igen Nem szándékosan előállított POP anyagok Poliklórozott dibenzo-p-dioxinok (PCDD) 1746-01-6 C. melléklet igen igen Poliklórozott dibenzo-furánok (PCDF) 1746-01-6 C. melléklet igen Hexaklór-benzol (HCB) 118-74-1 C. melléklet igen igen Pentaklór-benzol 608-93-5 C. melléklet igen igen Poliklórozott bifenilek (PCB) minden PCB és keverékeik más CAS-számmal rendelkeznek C. melléklet igen igen Poliklórozott naftalinok (PCN) minden PCN és keverékeik más CAS-számmal rendelkeznek C. melléklet igen nem Többgyűrűs aromás szénhidrogének (PAH) 207-08-9 és mások nem igen igen

* A lindán, az alfa- és béta-hexaklór-ciklohexán, valamint a klórdekon és a hexabróm-bifenil a Stockholmi Egyezménybe újonnan felvett POP anyagok, amelyek azonban már szerepeltek az ENSZ EGB-jegyzőkönyvben és az uniós rendeletben.

4.A POP anyagokra vonatkozó uniós intézkedési terv célja

A Stockholmi Egyezmény minden Részes Fél számára előírja azt a kötelezettséget, hogy dolgozzon ki egy végrehajtási tervet az Egyezményben vállalt kötelezettségeinek teljesítésére és törekedjen annak végrehajtására. Az Unió számára ezt a kötelezettséget a környezetben tartósan megmaradó szerves szennyező anyagokról szóló 850/2004/EK rendelet 8. cikke írja elő. Az Unió ezért 2007-ben kidolgozta a POP anyagokra vonatkozó uniós intézkedési tervet, amely kiterjed az ENSZ EGB-jegyzőkönyv hatálya alá tartozó anyagokra is .

Az intézkedési terv általános célja nem csupán a jogi kötelezettségek teljesítése, de az is, hogy számba vegyék a meghozott intézkedéseket és meghatározzanak egy stratégiát és cselekvési tervet a Stockholmi Egyezményben és/vagy az ENSZ EGB-jegyzőkönyvben szereplő POP anyagokkal kapcsolatos további uniós intézkedésekre vonatkozóan.

Az uniós intézkedési terv célja tehát:

·a POP anyagokkal kapcsolatban már létező uniós szintű intézkedések felülvizsgálata;

·azok hatékonyságának értékelése, valamint annak megállapítása, hogy azok kielégítően teljesítik-e a Stockholmi Egyezmény szerinti kötelezettségeket;

·további uniós szintű intézkedések meghatározása;

·a további intézkedések végrehajtására vonatkozó terv kidolgozása;

·a POP anyagok kezelése és egyéb környezetvédelmi politikák, valamint más szakpolitikai területek közötti kapcsolatok és lehetséges szinergiák meghatározása és erősítése; és

·a POP anyagokkal és az azokra vonatkozó ellenőrző intézkedésekkel kapcsolatos tájékozottság növelése.

5.A csatolt bizottsági szolgálati munkadokumentum összefoglalása

A bizottsági szolgálati dokumentum tartalmazza a harmadik uniós intézkedési tervet a Stockholmi Egyezményben előírtak szerint. A második intézkedési terv felülvizsgálata és aktualizálása megvizsgálja újabb tartósan megmaradó szerves szennyező anyagok felvételét a Stockholmi Egyezménybe, valamint a területen bekövetkezett műszaki fejlődést és a jogszabályi környezet változását.

A bevezető rész áttekintést nyújt a nemzetközi jogszabályi keretről, amelybe a rendelet illeszkedik, és röviden ismerteti az ENSZ EGB-jegyzőkönyv és a Stockholmi Egyezmény tartalmát.

A 2. fejezet bemutatja, hol tart az EU a fent említett nemzetközi egyezményekben való tagságából fakadó kötelezettségeinek teljesítésében. Ismerteti a tárgykörben elfogadott uniós jogi aktusokat, valamint a végrehajtást támogató pénzügyi eszközöket.